સોશિઅલ મીડિયા પર સ્ત્રીઓ ઘણીવાર બધું જ મૂકતી હોય છે. પતિ કે પ્રેમી સાથે એકદમ નિકટતા દર્શાવતો ફોટો મૂકે અથવા પોતાના વેસ્ટર્ન સ્ટાઇલના ડ્રેસમાં ફૉટો મૂકે. પછી તેના પર કૉમેન્ટ આવે. ક્યારેક તે પસંદ પડે ક્યારેક ન પણ પડે. તો વળી આ પ્રકારના ફોટો કે પછી સ્ટેટસથી કેટલીક વ્યક્તિઓ તેને ચરિત્રહીન ધારી લે અને સંબંધો માટે પ્રસ્તાવ કરવા લાગે તેવું બને. આથી જ દીપિકાની આ શિખામણ ધ્યાનમાં લેવા જેવી છે કે સોશિઅલ મીડિયા પર બધું જ મૂકવું જરૂરી નથી. તમારા વર્તુળમાં કોઈ તેમ કરતું હોય તો તેને તેમ કરતા રોકો. જો ન રોકાય તો કંઈ નહીં, પરંતુ તમે તેની દેખાદેખીમાં તેવું જ ન કરો.